Bent Jensenius

Bent JENSENIUS (naskiĝinta en 1945Informoj privivaj ĉerpiĝis el la malantaŭo de lia legolibro. ne tro for de Kopenhago) estas dana pedagogo kaj esperantisto.

Estante filo de ĝardenfakulo li post la lerneja tempo vojaĝis al Britio, Kanado, Brazilo kaj Kolombio por vidi ĝardenojn kaj ties ecojn. Post ses jaroj da eksterlanda restado li studis patruje la lingvojn hispanan, anglan kaj germanan kaj deĵoris kiel instruisto, antaŭ ĉio en lernejoj teknikaj. Li skribis ankaŭ didaktikaĵojn por la germana kaj la angla.

En la aĝo de 55 jaroj fariĝis li esperantisto. En Esperantujo li famiĝis per la eta sed informriĉa primovada legolibro Bonvenon en nia mondo. Katalin Kováts: "Saluton, sinjoro prezidanto ..." - recenzo ĉe: Ondo de Esperanto, 219/2013 Ĝin eldonis KAVA-PECH en la 2009-a jaro. Li ankaŭ aktivas ĉe Dana Esperanto-Asocio, eĉ estrare.protokolo de la ĝenerala kunveno, 2006

 Priesperanta kalejdoskopo legolibre 
En maldika libro Jensenius sukcese kaj ĉarme kovras la plejmulton de enmovadaj agadoj. Kelkaj intertempe ĉesis aŭ ŝanĝiĝis. Jen la listo de la unuopaj temoj de la unua eldonoEn 2014 aperis dua eldono iel aktualigita. - WorldCat - ISBN 9788087169490:
 Kastelo Grezijono
 En la ret-babilejo
 Internaciaj Fervojistaj Ski-semajnoj
 Ĉirkaŭ la mondo en pli ol 800 tagoj
 Akademio de Esperanto
 Amikoj per korespondado
 Sur la tegmento de la mondo
 En Vikipedio
 Vojaĝo per boato sen krokodili
 Monato
 Pasporta servo
 La Centra Oficejo de UEA en Roterdamo
 En la klubo
 Ne mansvingu al viaj geamikoj!
 Verda domo de Arizono
 La Universala Kongreso
 Esperanto-muzeoj
 De la Unua Libro ĝis Interreto
 Travivaĵoj sur du radoj
 Bona Espero
 Esperanto en universitatoj
 Ĝemelaj urboj
 La Jarlibro de UEA kaj la Delegita reto
 IJK - por la junaj en jaroj aŭ en koro
 Je la Kabo de Bonespero
 Ekoturismaj renkontiĝoj
 Iom pri Esperanto-literaturo
Ĉiu parto finiĝis per pritekstaj demandoj kiuj bone uzeblas en la instruado: tiumaniere la verko fariĝis interesa lernigilo por aktiva komunikado en formo de rolludoj.

 Notoj 

Kategorio:Danaj esperantistoj
Kategorio:Pedagogoj
Kategorio:Esperanto-lernolibroj